
Cetăţenii care au încercat în aceste zile să acceseze, pe site-ul CNSAS, pagina pe 
care sunt afişate adeverinţele emise de instituţie, adică actele administrative care 
atestă dacă o persoană a colaborat sau nu cu fosta Securitate ceauşistă, sau dacă 


a deţinut calitatea de lucrător al temutei instituţii, au avut surpriza să constate că 
pagina nu funcţionează. 


Aşadar, niciuna dintre adeverinţele postate de CNSAS începând din 25.05.2018 nu o 
mai poate fi consultată până la 01.04.2024, iar miza este una mare: potrivit legii, 
adeverinţele de necolaborare sau neapartenenţă la Securitate pot fi contestate în 
termen de 30 de zile de la data publicării pe site. Contestarea pe care legală a unei 
adeverinţe, de către orice persoană fizică sau juridică din România, depinde însă de 
accesarea ei — ceea ce nu poate fi consultat nu va fi nici atacat în contencios 
administrativ. Aşadar, blocarea consultării adeverinţelor generează o situaţie juridică 
cel puţin bizară. 


Ei bine, dacă adeverinţele ca atare nu mai pot fi accesate, ceea ce poate fi consultat 
este lista cu numele persoanelor verificate de CNSAS. lar printre ele apare şi un 
nume sonor: Marcel Vela, fostul ministru de Interne, care pe vremea pandemiei 
apărea marţial, în geacă de piele, ca să ne anunţe noi restricţii sau, după caz, să ne 
spună emoţionat cum l-a adoptat el pe bietul căţeluş Max, găsit la groapa de gunoi. 


E ȘI 3 Ă 52 9 i 1 * - 
Cercetare, Expoziţii şi O maşină aparţinând organelor de represiune, blocată cu o buturugă pe un pod din jud. Bihar, în tumpul unei informaţii de interes 


public 


Programe educaţionale revolte a tăranilor (1949) 


Studiul documentelor din 
arhiva C.N.S.A.S. 


Contact 


Periodicul «Securitatea» 


În perioada 01.02.2024 — 01.04.2024 accesul la adeverințele emise incepând cu data de 1 
25.05.2018 este restricționat în vederea modificării acestora în acord cu Art. 4 pct. 2 GDPR. 
Ghid de utilizare 


29 


ADEVERINŢE 


Adev. nr. + Nume și Prenume Data Emiterii Data Postării 
8748 Ciobanu lon 2023-11-21 2024-01-29 a 
Fosta Securitate: 8421 Stoica Mihai 2023-11-21 2024-01-29 $ !) 3 | 
8420 Vlăduț Maria 2023-11-21 2024-01-29 AI, 
Cadre şi colaboratori 8419 Kelemen Levente 2023-11-21 2024-01-29 ouă NTE 
8257 Gale Dumitru 2023-11-14 2024-01-29 
8256 Pilat Petru Dănuţ 2023-11-14 2024-01-29 
8255 Panait lonel 2023-11-08 2024-01-29 
Legea 10/2001 8252 Neacşu Aurel 2023-11-08 2024-01-29 ACTE NORMATIVE 
; 8115 Biederman Attila 2023-11-01 2024-01-29 
Legea 221/2009 8114  Venczel loan Edmond 2023-11-01 2024-01-29 retete 
Decretul-Lege 118/1990 8110 Nicolaica Dumitru 2023-10-31 2024-01-29 (1948 = 1989) 
7863 Bulgaria Simion 2023-10-31 2024-01-29 ă said 
Ă 7862 Şichet Dorel 2023-10-31 2024-01-29 ă D 
eană Corneli 2023-10-31 2024-01-29 
Nana aan 2023-4025 202601-29 ARHIVA OPERATIVA 
«Comunismul 64 Ma lo ce 2023-10-04 2024.01-2 DOSAt 
Românesc» 220 loa 2023-06-28 2024-01-29 “ia 
CNCR 3224 Voicu Mirea 2023-06-28 2024-01-29 [ i 
- 3223 Tănase (Niculae) Maria 2023-06-28 2024-01-29 PROBLEMA 23 august 1944 
3222 Rogoz Eugen 2023-06-28 2024-01-29 
3221 Puia loan 2023-06-28 2024-01-29 == ma ] 
3220 Popescu (Bulugeanu) Florinela 2023-06-28 2024-01-29 Reeducarea de la Piteşti 
3219 Paniti (Czimbor) Izabella 2023-06-28 2024-01-29 
3218 Qaida Remus 2023-06-28 2024-01-29 
3217 Niţu Alexandru 2023-06-28 2024-01-29 
ErăLă Mareea 7altan 20071.04.7R P024.M.78 


site CNSAS 


Cum fostul ministru de Interne candida pentru o funcţie publică (membru în 
Consiliul Judeţean Caraş Severin), CNSAS a reverificat din oficiu relaţia sa cu 
Securitatea ceauşistă. Şi, ce să vezi, surpriză. Bărbatul cu geacă de piele, care salva 
bieţi căţei vagabonzi, a scris note informative la Securitate, organ represiv care îi 
toca în bătăi pe oponenții regimului şi ai lui Ceauşescu. De bunăvoie şi neobligat de 
nimeni. Concret, iniţial a scris o primă notă informativă, din „proprie iniţiativă”, după 
care a fost şi recrutat. Cel puţin aşa consemnează într-o notă ofiţerul de Securitate 
care l-a recrutat pe Vela. CNSAS a decis însă, aproape în unanimitate — o singură 
persoană s-a opus, cercetătoarea Germina Nagâţ, care a şi redactat o opinie 
separată — că, deşi a turnat, Vela nu e colaborator al fostei Securităţi. 


Motivul? Vela — al cărui nume de cod a fost “SMENA" — nu ar fi raportat activităţi sau 
atitudini potrivnice regimului totalitar comunist, aceasta fiind, potrivit legii, condiţia 
necesară pentru ca o persoană să fie declarată colaborator al Securităţii. Din puţinele 
documente găsite (puţine fiindcă dosarul de reţea al lui Marcel Vela a ars la 
Revoluţie, când arhiva Securităţii din Caransebeş a luat foc) reiese că Vela turna 
persoane care foloseau săpun şi spray străin, consumau băuturi alcoolice străine etc. 
Cu alte cuvinte, delaţiune joasă. 


Dar să torni pe cineva pentru relaţii cu străinii punea automat pe radarul Securităţii 
persoana turnată, declanşând supravegherea informativă. lar de la supraveghere la 
reţinere şi eventual bătăi, cum doar Securitatea ştia să administreze, nu e distanţă 
mare. Mai mult, despre unul dintre cei turnaţi, Vela nu se rezumă să semnaleze că 
preferă băuturile străine, ci remarcă faptul că respectivul crede că tot ce e românesc 
e de proastă calitate. Cu alte cuvinte, denigrează realizările regimului ceauşist, regim 
în care noi ne “scăldam” în bunăstare şi belşug. Nemaivorbind că informaţiile legate 
de folosirea unor produse occidentale ofereau Securităţii şi cunoscutul şi larg 
uzitatul pretext de încadrare a faptei la “drept comun” (pentru “speculă” sau 
“operaţiuni cu mijloace de plată străine”) tocmai bun pentru o anchetă politică 
sub acoperirea Miliției. 


În pofida acestor aspecte, Colegiul CNSAS a decis că Marcel Vela n-a fost 
colaborator al Securităţii. Trebuie precizat însă faptul că, aşa cum a subliniat Germina 
Nagâţ, în alte cazuri asemănătoare CNSAS s-a adresat instanţei de contencios, cu 
propunerea de a se constata calitatea de colaborator a persoanelor respective, şi a 
avut câştig de cauză. 


Decizia de necolaborare a fost luată în şedinţa din 22.11.2023, însă a fost făcută 
publică abia la începutul lunii februarie. lar acum textul adeverinţei nu mai poate fi 
accesat pe site. 


Intervievată de Epoch Times pe subiectul Marcel Vela, Germina Nagâţ, singura 
membră a Colegiului care a făcut opinie separată, s-a declarat revoltată de decizie, 
mai ales că şi departamentul Juridic al CNSAS a dat aviz de trimitere în instanţă. Cu 
alte cuvinte, Direcţia Juridică a recomandat ca instanţa să fie cea care, pe baza 
dovezilor furnizate de instituţie, să decidă dacă Marcel Vela a fost sau nu colaborator 
al fostei Securităţi. 


Mai merită reamintit că, potrivit Recorder, la ani după Revoluţie, în 2005, după ce 
Marcel Vela a ajuns primar, Ilie Jurcă — fost ofiţer de Securitate al cărui nume apare 
pe dosarul de recrutare a lui Vela — a fost numit director al Corpului de Gardieni 
Publici Caransebeş şi mai apoi administrator al firmei POL-COM, deţinută de 
municipalitate şi însărcinată cu paza mai multor obiective din oraş. 


„Mi-a adus aminte de situaţia în care s-a aflat Rodica Stănoiu, fosta ministră a 
Justiţiei, care l-a numit pe fostul ei ofiţer de legătură de la Securitate Marian Ureche, 
şef al SIPA la începutul anilor 2000. Relaţia asta dintre un informator şi ofiţerul de 
legătură pare să fi fost, în unele cazuri, un fel de 'legământ pe viaţă, fiindcă 

iată, unii sunt aşa de legaţi de foştii lor ofiţeri de legătură încât simt nevoia să-i 
aibă cumva prin preajmă şi la decenii după ce regimul comunist a căzut. Şi cred că 
asta spune multe despre societatea în care trăim”, a comentat Germina Nagâţ 
situaţia. 


Redăm principalele declaraţii ale Germinei Nagâţ 


Reporter: Cum vă explicaţi faptul că s-a luat decizia că dl Vela nu a avut calitate de 
colaborator al Securităţii pe motiv că nu a furnizat date decât despre relaţii cu 
străinii, şi nu despre atitudinile potrivnice regimului totalitar comunist, în condiţiile în 
care, în cazuri similare, s-au luat decizii contrare? 


Germina Nagâţ: N-am nicio explicaţie rațională la situația asta, pur şi simplu ăsta a 
fost votul. Fiecare membru al Colegiului răspunde pentru propria decizie. Argumentul 
a fost, în esenţă, faptul că linia de muncă pe care a fost folosită sursa “SMENA" — şi 
anume, contraspionajul — ar crea o circumstanţă care anulează caracterul de denunţ 


al unor atitudini contrare regimului comunist, chiar dacă în alte situaţii similare s-a 
judecat invers. 


Mie mi s-a părut un sofism, şi mi se pare în continuare un sofism, pentru că persoari. 
care a fost suspectată de spionaj nu era câtuşi de puţin spion. Suspiciunea de spionaj 
s-a şi infirmat, după 2 ani de urmărire informativă, lucru consemnat foarte clar în 
dosar. Dacă ar fi fost vorba despre o activitate reală de culegere de informaţii, am fi 
putut vorbi despre o circumstanţă atenuantă pentru sursa “SMENA", circumstanţă care 
impiedica încadrarea sa în definiţia juridică a colaboratorului. Dar n-a fost cazul. 
Persoana despre care e vorba în nota informativă olografă semnată “"SMENA", 
documentul cel mai important din dosar, nu a fost nicio clipă spion. Am explicat asta 
pe larg şi în opinia separată. Din aceleaşi considerente, Direcţia Juridică a dat un aviz 
de trimitere a cazului în instanță. Şi trebuie să subliniez aici că Direcţia noastră 
juridică este foarte prudentă şi nu dă uşor un aviz de trimitere în instanță, pentru că, 
dacă pierdem procesul, plătim. Şi plătim din bani publici. 


Reporter: Ce a presupus munca de documentare în cazul Vela? Cum a fost analizat 
cazul? 


Germina Nagâţ: A fost un caz greu, foarte complex, pe care colegii de la Direcţia 
Investigaţii l-au tratat cu multă atenţie. Dificultatea vine din faptul că investigaţiile au 
plecat practic de la nimic, dosarul personal al dlui Vela nu mai există, a fost distrus la 
Revoluţie. Nu a fost vorba nicio clipă, cum s-a insinuat în unele momente, de o atenţie 
mai mare care s-ar fi dat cazului din cauza importanţei funcţiei dlui Vela. Nici 
pomeneală! S-a lucrat cu aceeaşi grijă ca întotdeauna în cazuri similare, iar prudenţa 
a fost maximă tocmai datorită absenței dosarului personal. De aceea s-a şi apelat la 
expertiza grafică, dar nu e nici pe departe singurul caz în care s-a făcut o astfel de 
expertiză. Pe scurt, a fost un caz greu, tratat de colegii de la Investigaţii şi Juridic cu 
toată atenţia. A fost lucrat impecabil, în opinia mea! Să porneşti o investigaţie de la un 
dosar distrus, adică să porneşti de la zero, şi să reconstitui din dosarele altora dovezile 
unei relaţii cu Securitatea, dovezi care să mai fie şi olografe, aşa cum impun 
procedurile juridice, este o performanţă profesională pentru care colegii de la 
Investigaţii merită felicitări! Şi nici pentru cei de la Juridic n-a fost uşor să valorifice 
probele aşa încât să propună Colegiului un aviz pozitiv. 


Din păcate, munca asta extrem de valoroasă din CNSAS atrage atenţia publică doar 
atunci când sunt vizate nume răsunătoare. Există însă în fiecare an un raport de 


activitate, postat pe site-ul instituţiei, cu numele tuturor persoanelor verificate pentru 
care s-a decis trimiterea cazului în instanță, pentru constatarea calităţii de colaborator 
sau de lucrător. Şi puteţi vedea acolo nume de persoane care au candidat la primăr;' 
de prin ţară, în localităţi mici, de exemplu. CNSAS nu se ocupă doar de “nume mari, 
nu vânează nimeni celebrităţi, verificările se fac în ordinea prevăzută de lege sau în 
ordinea în care vin cererile. Se lucrează cu aceeaşi unitate de măsură şi cu aceeaşi 
procedură, indiferent că e vorba de un candidat pentru Parlament sau la alegerile 
locale. 


Reporter: De-a lungul activităţii dvs. aţi mai remarcat situaţii similare, în care s-au 
dat decizii de necolaborare cu Securitatea în condiţiile în care persoanele respective 
dăduseră informaţii? Mă refer la cazuri pe acelaşi calapod cu cel al dlui Vela, cazuri 
de politicieni sau persoane în funcţii importante? 


Germina Nagâţ: Astfel de situaţii au fost foarte rare. De pildă, din colegiile trecute îmi 
amintesc câteva speţe pe care eu, din postura de funcţionar public la Direcţia 
Investigaţii, le-am considerat soluționate greşit. Adică, în opinia mea, ar fi fost mult 
mai firesc să fie încadrate în categoria colaboratorilor. Un nume celebru şi un caz 
foarte dezbătut la momentul respectiv a fost cel al lui Corneliu Vadim Tudor. Dacă vă 
mai amintiţi, în octombrie 2004, când Vadim Tudor a fost verificat, în Colegiu s-a dat 
un vot la balotaj, de 4 la 4 — pe atunci Colegiul funcționa doar cu 8 membri din 11, 
fiindcă cei 3 membri propuşi de PSD au stat “în grevă” vreo doi ani şi n-au participat 
la şedinţe. Şi, pentru că la vremea respectivă legea permitea acest lucru, votul 
preşedintelui CNSAS a cântărit dublu, iar Corneliu Vadim Tudor a primit o adeverinţă 
de necolaborare, în loc să fie declarat colaborator al Securităţii, ca poliţie politică. În 
urma acestei decizii, dl Andrei Pleşu a demisionat din Colegiu, în semn de protest. A 
fost un caz zguduitor pentru imaginea CNSAS. 


Au mai fost şi alte situaţii în care votul a balansat, adică la un vot diferenţă o 
persoană a primit o adeverinţă că nu a colaborat cu Securitatea. Cazul lui Gelu Voican 
Voiculescu, de pildă, a fost unul de genul ăsta, s-a dat o adeverinţă de necolaborare cu 
Securitatea la un vot diferenţă. Însă iniţierea unei acțiuni în constatare, adică 
trimiterea unui caz în instanță, în acest Colegiu s-a decis aproape întotdeauna în 
unanimitate. Deci, nu apar des astfel de situaţii — ceea ce e foarte bine — dar pe de altă 
parte, atunci când se întâmplă trebuie să le privim cu multă atenţie, pentru că merită. 


E normal să existe opinii diferite în Colegiu, mai ales când speţele sunt complicate. E 
normal să ai o dezbatere serioasă şi o interpretare foarte atentă şi precaută. Însă 
atunci când Direcţia Juridică e de părere că acţiunea are şanse în instanţă, când are 
curajul şi are argumente s-o susţină, când avizul e bine intemeiat şi mai există şi 
numeroase precedente pe care le putem folosi în instanţă, e foarte frustrant să vezi o 
adeverinţă de necolaborare la finalul numărării voturilor. De asta am simţit nevoia să 
fac opinie separată, ca să explic de ce am considerat corect avizul Direcţiei Juridice şi 
de ce am votat pentru trimiterea documentelor la Curtea de Apel. Nu pentru că dl 
Vela este un nume important în viaţa politică sau pentru că e afiliat unui anumit 
partid. 


Reporter: Cum a fost votul în cazul Vela? 


Germina Nagâţ: Noi suntem 10 în Colegiu, ne lipseşte un membru încă de la 
inceputul anului 2020. Nu mai avem un reprezentant al Preşedinţiei. Unul dintre 
membri nu a fost prezent, dl Adrian Cioflâncă nu era în ţară, deci am fost 9. Eu am 
votat pentru trimiterea cazului în instanţă, restul au votat pentru adeverinţă. 


Reporter: Am constatat o anomalie pe site-ul CNSAS: adeverinţele — inclusiv cea a 
dlui Vela — nu pot fi consultate. Cum vă explicaţi? 


Germina Nagâţ: Am fost anunțați despre asta miercuri, în şedinţa de Colegiu din 
săptămâna în care s-a postat adeverinţa domnului Vela. Motivul a fost că s-ar fi 
constatat că nu se respectă un anumit articol din GDPR, cel care presupune obligația 
de a proteja semnătura preşedintelui CNSAS pe toate adeverinţele. Noi n-am avut 
până acum niciun incident legat de prezenţa semnăturilor olografe pe documentele de 
pe site. Nu ştiu ce a precipitat lucrurile chiar în săptămâna în care s-a postat 
respectiva adeverinţă dar, în fine, motivul legal există. Înţeleg că termenele de 
contestare a adeverinţelor publicate recent şi care în mod normal ar putea fi 
contestate doar în primele 30 de zile se prorogă. Dar, într-adevăr, e puţin bizar că 
după 6 ani de postare fără nicio problemă dintr-o dată devine urgentă blocarea 
butonului "adeverințe”. Însă n-aş vrea să speculez. 


Legea spune că orice adeverinţă emisă de CNSAS poate fi contestată cu titlu gratuit la 
Curtea de Apel Bucureşti, în termen de 30 de zile de la data publicării pe site. Deci, 
oricine e nemulțumit de textul unei adeverinţe — şi se poate întâmpla să fie 
nemulţumiţi chiar şi titularii acestor acte administrative — o poate contesta. 


Adeverinţa dlui Vela nu poate fi consultată în acest moment, însă după unele opinii 
juridice — care sper să fie corecte — termenul de 30 de zile se va socoti din momentul în 
care ea va deveni accesibilă. 


Reporter: Revenind la notele informative date la Securitate, ce se întâmpla dacă erai 
turnat că întreţii relaţii cu străinii? 


Germina Nagâţ: Aici e partea complicată a speţei despre care vorbim. Relaţiile cu 
străinii erau foarte strict reglementate în timpul regimului comunist şi din acest motiv 
relaţiile neoficiale, adică relaţiile care nu erau controlate de autorităţi, deveneau 
suspecte. Persoana interesată să cultive genul ăsta de contacte cu străinii era bănuită 
fie că urmărea să plece din țară şi işi aranja în felul ăsta “evaziunea” (ăsta era 
termenul folosit de Securitate pentru transfugi) fie că avea alte interese care erau 
contrare intereselor regimului. De pildă, să spună cum se trăia în România, să 
comenteze nivelul de trai, situaţia politică şi aşa mai departe, adică exact ceea ce 
propaganda lui Ceauşescu voia să împiedice, cu orice preţ. De asta orice comunicare 
liberă cu un cetăţean străin era interzisă, fiindcă punea în pericol toate tezele 
propagandei oficiale. Şi de asta o asemenea semnalare la Securitate avea consecinţe, 
uneori grave, asupra persoanei care încerca să comunice liber cu un străin. Am 
explicat lucrurile cât am putut de bine în opinia mea separată, citând din vreo zece 
hotărâri ale Înaltei Curți — dar puteam să citez din mai multe! — care au fost exact în 
sensul acestei interpretări: denunţarea relaţiilor neoficiale cu străinii este similară 
denunțării unei atitudini potrivnice regimului comunist. Cum am spus, o persoană 
semnalată la Securitate cu un astfel de comportament era imediat pusă sub 
supraveghere. Că era o supraveghere de mai lungă sau de mai scurtă durată, nu 
contează, câtă vreme înseamnă punerea sub urmărire. 


Reporter: Un aspect semnalat de Recorder este faptul că pe presupusul document 
de recrutare al lui Marcel Vela apare numele locotenentului de Securitate Ilie Jurcă. 
În 2005, după ce Marcel Vela a ajuns primar, un anume Ilie Jurcă, fost ofiţer de 
Securitate, a ajuns director al Corpului de Gardieni Publici Caransebeş şi ulterior 
administrator al firmei POL-COM, deţinută de municipalitate şi însărcinată cu paza 
mai multor obiective din oraş. Cum vedeţi această numire? 


Germina Nagâţ: Nu mă surprinde câtuşi de puţin. Mi-a adus aminte de situaţia în 
care s-a aflat Rodica Stănoiu, fosta ministră a Justiţiei, care l-a numit pe fostul ei ofiţer 
de legătură de la Securitate Marian Ureche, şef al SIPA la începutul anilor 2000. 


Relaţia asta dintre un informator şi ofițerul de legătură pare să fi fost, în unele cazuri, 
un fel de “legământ pe viață”, fiindcă, iată, unii sunt aşa de legaţi de foştii lor ofiţeri de 
legătură încât simt nevoia să-i aibă cumva prin preajmă şi la decenii după ce regim 


comunist a căzut. Şi cred că asta spune multe despre societatea în care trăim. 


Referitor la faptul că după ce Marcel Vela a ajuns primar, un anume Ilie Jurcă — 
numele fostui ofiţer de Securitate care apare pe presupusul document de recrutare a 
lui Vela — a ajuns director al Corpului de Gardieni Publici Caransebeş şi mai apoi 
administrator al firmei POL-COM, contactat de Recorder, Ilie Jurcă a admis că a 
lucrat la Securitate înainte de 1989, dar a susţinut că n-a avut niciun fel de relaţii cu 
fostul ministru de Interne, presupusa recrutare a acestuia fiind doar „o speculație cu 
miză politică”. 


Nici Marcel Vela nu admite să fi avut vreo legătură cu fostul angajat al Securităţii, 
scria în 2020 Recorder: „Într-un oraş mic, te ştii cu oamenii pentru că îi vezi pe stradă, 
dar pe llie Jurcă l-am cunoscut abia când am ajuns la primărie. Eu, oricum, ştiam mai 
mult din Miliție decât din Securitate”, a susţinut Vela. Liberalul a acuzat o înscenare: 
„Îi aparţine generalului Stepan, fost comandant SRI în primii ani de după Revoluţie. El 
avea la el în bibliotecă mai multe astfel de cartoteci necompletate, iar în 2000 le-a 
completat cu numele contracanditaţilor partidului pe care îl susţinea. SRI chiar a dat 
un comunicat în iunie 2000 că fişele nu există”. E vorba de generalul de brigadă 
Teodor Stepan, decedat în 2011, fost şef de cabinet al lui Sorin Frunzăverde. 


4CNSAS colaborator al securitatii “ilie jurca +Marcel Vela 4PNL 


*securitate 4smena 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Alianţa PNL cu PSD a convins liberalii autentici să plece spre AUR. Ciucă a distrus un partid istoric 


România are aproximativ 40.000 de copii crescuţi în sistemul de protecţie socială, iar mai puţin de un 
sfert dintre ei erau adoptabili, în anul 2023 


Marius Lulea declară:Geoană nu va fi niciodată candidatul AUR. Este un produs expirat al trecutului, 
omul sistemului 


Ciolacu îi face mincinoși pe fermieri: Niciun bob de grâu din Ucraina nu rămâne în România 


Cumnatul lui Adrian Năstase a furat 17 milioane Allen Coliban, pe statul de plată al Nuba 
de euro de la români și a creat o pagubă de 150 Chalet!? Baraca trebuie demolată 
de milioane de euro prin City Insurance 


Restauraţia prostănacilor lohannis își ţine de 25 de ani catedra de fizică 
rezervată 


Românii din Valea Timocului se luptă cu consecințele negative ale exploatării miniere de către o 
companie chineză și cer intervenţia urgentă a autorităţilor de la București 


Exodul din Ministerul Apărării: Peste 13.000 de angajaţi au plecat în ultimii doi ani, lăsând Armata cu 
un deficit major de personal 


Protest în capitala Greciei: Fermierii se pregătesc să aducă mii de oameni în stradă în săptămâna 
următoare 


Armata Română angajează 5.000 de tineri, fete și băieţi. Află ce salarii sunt oferite celor care ar putea 
fi chemaţi să apere ţara într-un conflict cu Rusia 


Recent Popular Comments 


Uniunea Europeană ar trebui să dubleze ajutorul militar acordat Ucrainei dacă asistenţa 
americană rămâne blocată 


O 3 minute în urmă 


Ce au în comun Marcel Vela și Traian Băsescu!? SECURITATE 


O 40 de minute în urmă 


Ciolacu își face palat: Guvernul dă 60 de mil.€ ca să reabiliteze Vila Lac 1 


O 2 ore în urmă 


Șefa BERD spune că ţările UE finanţează Ucraina în detrimentul susţinerii propriilor 
populații 


O 3 ore în urmă 


Casa Albă estimează că Avdiivka riscă să fie cucerită de ruşi. Luptele grele continuă în zonă 


O 4 ore în urmă 


